VS002608
Datum: 2003-11-13T01:00:00.000+01:00
datum_sodbe_i_stopnje: 2012-10-10T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - skaženost - strah
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe kolena in goleni in njihove posledice - poškodbe kože in njihove posledice
fischer: izredno hudi primeri
odskodnina: 100.000 EUR (končni znesek odškodnine je bil ustrezno zmanjšan za znesek plačane akontacije)
opombe: II Ips 312/2013 Revizija tožeče stranke je bilo delno ugodeno in odškodnina za duševne bolečine zaradi zmanjšanja življenjske aktivnosti zvišana za 10.000 EUR.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 65 do 70 let

Prometna nesreča - kot pešca ga je podrlo osebno motorno vozilo.

## Škodni dogodek

Zlom lobanje, obtolčenine možganov, rane na zatilju, udarnine po prsnem košu in trebuhu, rana in udarnine na desni goleni, poškodba dvoglave mišice ob desnem ramenskem sklepu in nestabilnost desnega kolena zaradi raztrganja sprednje križne vezi. Ob zlomu lobanje je doživel septični šok. Zapleti med zdravljenjem: splošna zastrupitev zaradi vdora bakterij v krvni obtok (MRSA) kot posledica pa so se razvili gnojni meningitis, pljučnica, odpoved ledvic, gnojno vnetje kolen, kolka, levega komolčnega sklepa. Zdravljenje je potekalo od 13. 11. 2003 do 16. 10. 2006, torej skoraj 3 leta.

## Poškodba

Telesne bolečine

Zelo hude telesne bolečine - 2 dni, hude telesne bolečine - 5 dni, srednje hude telesne bolečine - 23 dni, stalne lahke telesne bolečine - ves čas zdravljenja, trpel pa jih bo tudi v bodoče.

#### Hospitalizacija

Umetno inducirana koma 6 tednov zaradi bakteremije in sepse, zaradi prizadetosti pljuč.

#### Ambulantno zdravljenje

Številni pregledi pri različnih specialistih, 10x akupunktura.

#### Rehabilitacija

V Rehabilitacijskem centru Soča, kjer je šele začel z uporabo vozička in sam hoditi na WC. 14 dni v zdravilišču.

#### Nevšečnosti med zdravljenjem

V nezavesti 43 dni. Ves čas odvisen od tuje pomoči, sam se je začel hraniti šele v RC Soča. Izpostavljen je bil žarčenju, dobival transfuzijo krvi, infuzijo, pomirjevala, zaščito za sluznico želodca, vitamine; imel je cevko v mehur. preparate železa zaradi slabokrvnosti, jemal je antibiotike zaradi okužbe z MRSO (še vedno jemlje 5 do 6 vrst tablet, tudi protibolečinske). Zaradi splošne oslabelosti in psihične prizadetosti je na začetku odklanjal hrano in ni sodeloval pri rehabilitaciji.

## Strah

Srednje močan strah za izid zdravljenja - 2 leti in pol, v določeni meri pa je še vedno prisoten.

## Zmanjšanje življenjske aktivnosti

ZŽA zmanjšana za 80% Pri hoji zaradi krajše leve okončine šepa. šepa. Pred nesrečo je bil aktiven upokojenec, in se je ukvarjal s številnimi prostočasovnimi dejavnostmi. Hrani se lahko sam, delno tudi umiva, pri drugih opravilih potrebuje stalno pomoč, kar je vsaj 4 ure dnevno. Ima zavrto gibljivost glave, kolkov in kolen, funkcija nog je oslabljena; hodi le na kratke razdalje, nesigurno in z berglami; uporablja tudi invalidski voziček. Desna roka in rama ne funkcionirata. Ima motnje koncentracije in spomina. Pri gledanju TV in branju se hitro utrudi.

## Skaženost

Za 5 cm ima krajšo levo spodnjo okončino. Zaradi posledic poškodb ima, kadar stoji, zvito telo. Gibljivost glave je zavrta. Kolena in kolki so slabo gibljivi. Pri hoji šepa, hodi z berglami ali pa uporablja invalidski voziček. Zato ima občutek nelagodja, saj se počuti drugačen od okolice in to vpliva na njegovo samopodobo.

---

OZ člen 179, 182